
Bilag 7.1 Overblik: Bestyrelsens strategiske pejlemærker og justeringer i Civilsamfundspuljens retningslinjer
Bestyrelsesmøde 8.juni 2026
Justerede retningslinjer
Siden lanceringen af de nye retningslinjer der trådte i kraft fra 2025 har der været planlagt en justering af retningslinjerne på baggrund af deres første leveår (ofte kaldt stock take). Udgangspunktet er, at Civilsamfundspuljen (CSP) i høj grad understøtter opbygningen af stærke civilsamfund og der er således ikke behov for grundlæggende ændringer.
Der arbejdes således videre med den tilgang der blev udlagt i retningslinjerne fra 2025, herunder styrkelse og udbredelse af programstøtteformerne, styrket fokus på sydpartners kapacitet og nordpartners rolle, øgede krav om kapacitet og egenfinansiering til de største programmer og øget konkurrence for de fleste støtteformer.
De foreslåede justeringer sigter mod en realisering af bestyrelsens tre tidligere fastsatte strategiske pejlemærker:
1) CSP skal understøtte CISUs nye strategi
2) Forenkling for ansøgere/bevillingshavere
3) Imødegå presset på puljens midler gennem kvalitative tiltag
De tre pejlemærker har ført til ændringer. De mest centrale er skitseret nedenfor, ligesom nogle af de alternativer vi har overvejet undervejs, også er medtaget.
CSP understøtter CISUs nye strategi
For at understøtte CISUs nye strategi er der foretaget en række ændringer, herunder:
I. En frontløber for nytænkning af partnerskaber: markant øget fokus på partnerskaber og den danske organisations unikke bidrag i a) vurdering af programegnethed for programmer og b) vurderingskriterierne for alle programmer.
II. En frontløber for nytænkning af partnerskaber: styrkelse af støtteformer der understøtter lokal beslutningskraft og længerevarende partnerskaber ved at a) tydeliggøre forståelsen af programmatisk arbejde, b) målrette støtteformen små programmer mod partnerskaber der arbejder programmatisk og c) styrke perspektivet for lokalt lederskab i både vurdering af programegnethed og i vurderingskriterier for alle programmer.
III. En anerkendt og synlig aktør i Danmark: Informations og engagementsarbejdet gives mere vægt ved at a) øge fokus herpå i vurderingskriterier for alle programmer, b) krav om informations- og engagementsarbejde for projekter over 1 mio. og c) øgede krav til lokal forankring af danske organisationer der søger et program.
	Alternativ
	Grund til fravalg

	Introducere elementer der understøtter ’En forbinder af læring og netværk’.
	CISUs arbejde på området er bedre forankret i CISUs øvrige virke såsom kurser, højskole, netværk, rådgivninger mv. hvilket ikke er dækket af retningslinjerne for Civilsamfundspuljen.

	Yderligere fokus på sydpartneren på bekostning af den danske partner.
	Partnerskabstilgangen og dermed den danske partners rolle er central. Det er derfor afgørende, at vi ikke reducerer den danske partner, men stiller krav til og øger tydeligheden af dennes rolle og bidrag.



Forenkling for brugerne af CSP
I. Færre vurderingskriterier for alle projekter og programmer. De går således fra otte til fem for små projekter og fra 14 til fem-ni for store projekter. For programmerne vil tilgangen ligeledes ændres i omfang.
II. Forenkling af kravene til erfaring for nye ansøgere til CSP.
	Alternativ
	Fordel
	Grund til fravalg

	Fjerne begrænsninger på antal ansøgninger inden for og på tværs af modaliteter eller fjerne bevillingsloftet.
	Færre begrænsninger vil umiddelbart give større frihed for den enkelte organisation til at søge hvad og hvor meget man vil.
	En forventelig stor stigning i antallet af indsendte ansøgninger vil kræve flere ressourcer brugt på at skrive ansøgninger i partnerskaberne og øgede omkostninger til vurdering og håndtering hos CISU.
Desuden har CISU en forpligtelse til at understøtte bredden i medlemsskaren og forskellige typer begrænsninger er vigtige redskaber hertil.

	Øge størrelsen på medium programmer mod at fjerne deres mulighed for at søge små programmer.
	Simplere udregning af bevillingsloftet. Hidtil har det været kompliceret for bevillingshavere der arbejder på tværs af programstøtteformer at udregne deres bevillingsloft ud fra en blanding af årlige og fulde tilsagn. Ved at fjerne muligheden for at mellemprogrammer kan søge andre bevillinger, fjerner vi denne kompleksitet.
	Prioritering af at medium programmer fortsat skal have mulighed for at arbejde med partnere, tematikker eller geografier som ikke er dækket af deres medium program. 



Imødegåelse af presset på puljen gennem kvalitative tiltag
I. Hæve barren for programmer: a) øgede krav til kvalitet i små, mellem og store programmer i form af skærpelse af vurderingskriterier og b) tydeligere differentiering mellem de tre støtteformer. Som konsekvens af den hævede barre vil der være en række partnerskaber som i højere grad skal benytte sig af projektstøtteformen, hvorfor store projekter hæves til 1,5 mio. kr.
II. Ekstra vurderingskriterier for store projekter over 1 mio. kr.
III. Indføre en prækvalifikation hvor ansøgers programegnethed vurderes baseret på partnerskabets eksisterende strukturer og setup. De partnerskaber der vurderes som mest programegnede vil kvalificere sig til at indsende en ansøgning, mens de der ikke vurderes programegnede eller ikke vurderes højt nok ikke får mulighed for at søge et lille program i den givne runde. I nedenstående tabel er forskellige modeller for prækvalifikationen opstillet, med dertilhørende fordele og ulemper.
	
	Fordel
	Ulempe

	Ansøgning i to trin (vurdering af programegnethed først, hvorefter dem der scorer højest, kan indsende en ansøgning)
	Alene de partnerskaber der vurderes som arbejdende mest programmatisk skal bruge ressourcer på at udvikle en ansøgning til et program.
	Den samlede ansøgningsproces forlænges, da man først skal indsende og vurderes på sin prækvalifikation for dernæst at indsende og få vurderet sin programansøgning.

	Ansøgning i et trin (programegnetheden og den ’almindelige’ ansøgning ligger samtidig)
	Kortere samlet proces.
	Ressourcespild hos ansøgere, da alle skal udvikle en fuld ansøgning, selvom den ikke nødvendigvis vil blive vurderet.

	Én ansøgningsfrist om året
	Færre ansøgninger, da der vil være færre ansøgninger som ruller videre fra runde til runde.
	Mindre fleksibelt samt give en større koncentration af rådgivningspres og pres på bevillingssystemet.

	To ansøgningsfrister om året
	Fleksibilitet for brugerne samt fordeling af arbejdsmængde for bevillingssystem og sekretariat.
	Samlet set større arbejdsbyrde for bevillingssystem og sekretariat.



Øvrige alternativer til pejlemærke 3 - Imødegåelse af presset på puljen
	Alternativ
	Fordel
	Grund til fravalg

	Bruge kvantitative frem for kvalitative begrænsninger.
	Yderligere kvantitative begrænsninger er nemme at forstå og implementere.
	Hensynet til at sikre højest mulige kvalitet i indsatserne taler for at bruge kvalitative kriterier.

	Lave en mere omfattende prækvalifikation eller vurdering af programegnethed.
	Ved at lægge yderligere krav eller øge detaljegraden i processen, styrkes muligheden for at reducere antallet af mulige ansøgere.
	Fravalgt, da ressourceforbruget for ansøger og CISU ved en grundigere proces vurderes til ikke at stå ikke mål med gevinsterne herved.

	Ingen prækvalifikation.
	Ikke nye processer som brugere, bevillingssystem og sekretariat skal lære.
	Stadig højt niveau af støtteværdige afslag. Samt stadig stort arbejdspres for ansøgere, bevillingssystem og sekretariat.

	Indføre konceptnote for programmer.
	En konceptnote er ofte mindre ressourcekrævende at lave end en fuld ansøgning. Ansøgere som får afslag på konceptnoten vil således have sparret ressourcer sammenlignet med hvis de havde skrevet en fuld ansøgning.
	En konceptnote stadig er meget ressourcekrævende at udarbejde, mens det vurderes, at vurderingen af programegnethed er væsentligt mindre ressourcekrævende, da ansøger ikke behøver at have designet programmet for at indsende denne.



Afledte konsekvenser
Ændringerne vil forventeligt medføre en forskydning af søgning fra små programmer til store projekter, hvorfor der også vil være behov for at justere tilsagnet for de to støtteformer for at understøtte dette.

